Hemisphaerium australe
Hemisphaerium australe (Graeco ἡμι 'dimidium' + σφαῖρα 'sphaera') est pars Telluris quae ad australem aequatoris versus, atque dimidium sphaerae caelestis quod ad australem aequatoris caelestis versus iacet. Hemisphaerium australe omnes vel partes quattuor continentium (Antarcticae, Australiae, plurimarum Americae Australis partium, australis Africae dimidii), quattuor oceanorum (Atlantici Australis, Indici, Pacifici Australis, Australis), et plurimum Oceaniae continet. Nonnullae insulae quoque ante litus continentis Asiae in Hemisphaerio Australi iacent. Propter inflexionem rotationis Telluris quae ad Solem et eclipticam lineam pertinet, aestas Decembri ad Martium atque hiems Iunio ad Septembrem durat. Dies 22 aut 23 Septembris aequinox vernalis, 21 aut 22 Martii aequinox autumnalis est.